Subwoofer

Subwoofer (fra engelsk sub- = under, og woofer = høyttaler beregnet på å gjengi lavfrekvent lyd) eller basskasse er en høyttaler som er konstruert for å gjengi lydfrekvenser i bassområdet, som en normal høyttaler har problemer med å gjengi, typisk i området 5-120 Hz - dvs. også lydsvingninger under det som normalt oppfattes med hørselen (jf. infralyd). En subwoofer gjengir de frekvensene man føler mer enn man hører, og til dels ikke hører i det hele tatt.

På norsk brukes også begrepet «basshøyttaler» eller «basskasse».  Slike høyttalere er gjerne i bruk som tilbehør på kinosaler, der spesielle filmer bruker lydeffekter for å skape forsterket tilskueropplevelse av for eksempel jordskjelv eller eksplosjoner. Slike høyttalere er vanligvis av de største som blir laget.

Enkelte lydentusiaster (audiofile) regner subwoofer som nødvendig tilbehør for å få en fullstendig musikkopplevelse, også hjemme.

Kategori:Elektroakustikk